Fernanda Ribeiro

Maria Fernanda Moreira Ribeiro (Penafiel, Portoko barrutia, 1969ko ekainaren 23a ) iraupen luzeko lasterketetan aritzen den portugaldar atleta da. 10.000 metroko proban Olinpiar Jokoetako eta munduko txapelduna izan zen.

Hamahiru urterekin egin zuen debuta nazioarteko lasterketetan, eta 3.000 metroko probako bere adineko markarik onena ondu zuen urterik urte hogeita bi urte arte. 5.000 metroko lasterketan gauza bera lortu zuen 14 eta 18 urte bitartean. Seulgo (1988) eta Bartzelonako (1992) Olinpiar Jokoetan parte hartu zuen, eta 1994an urrezko dominak irabazi zituen Europako pista libreko eta estaliko txapelketetan, 5.000 eta 3.000 metrotan, hurrenez hurren. 1995eko uztailean, 5.000 metroko munduko errekorra hautsi zuen (14 minutu, 36 segundo), eta urte horretan bertan urrezko domina lortu zuen Munduko Txapelketan, 10.000 metroko proban, Göteborgen. Atlantako Olinpiar Jokoetan erreginaldia sendotu zuen 10 kilometroko proba irabazita. 1997ko Munduko Txapelketetan, Atenasen, zilarrezko domina lortu zuen 10.000 metroko proban, eta brontzezkoa 5.000 metrokoan.

 Lortutako sari nagusiak 
 Olinpiar Jokoak Urrea 1996ko Udako Olinpiar Jokoak (Atlanta) 10.000 metroko lasterketa Brontzea 2000ko Udako Olinpiar Jokoak (Sydney) 10.000 metroko lasterketa Munduko Atletismo Txapelketa Zilarra 1995eko Munduko Atletismo Txapelketa (Göteborg)5.000 metroko lasterketa Urrea 1995eko Munduko Atletismo Txapelketa (Göteborg)10.000 metroko lasterketa Brontzea 1997ko Munduko Atletismo Txapelketa (Atenas)5.000 metroko lasterketa Zilarra 1997ko Munduko Atletismo Txapelketa (Atenas)10.000 metroko lasterketa

 Markarik hoberenak 
 5.000 metro - 14:36.45 (Hechtel, 1995)
 10.000 metro - 30:22.88 (Sydney, 2000)

 Erreferentziak 

 Kanpo loturak 
  Ribeiro Fernanda Iaaf.org

Kategoria:Portugalgo atletak
Kategoria:XX. mendeko emakumeak
Kategoria:XXI. mendeko emakumeak
Kategoria:1996ko Udako Olinpiar Jokoetako dominadunak
Kategoria:2000ko Udako Olinpiar Jokoetako dominadunak
Kategoria:1992ko Udako Olinpiar Jokoetako atletak
Kategoria:1996ko Udako Olinpiar Jokoetako atletak
Kategoria:1988ko Udako Olinpiar Jokoetako atletak
Kategoria:2000ko Udako Olinpiar Jokoetako atletak
Kategoria:2004ko Udako Olinpiar Jokoetako atletak
Kategoria:Olinpiar Jokoetako urrezko dominadunak atletismoan
Kategoria:Olinpiar Jokoetako brontzezko dominadunak atletismoan